Ivana Ninković
Ivana Ninković (Trebinje, 15. decembar 1995) je reprezentativka Bosne i Hercegovine u plivanju u disciplini 100 metara prsnim stilom. Članica je Plivačkog kluba Olimp iz Banjaluke , a trener joj je Željko Panić . Visoka je 171 cm, a teška 60 kg.

Zbog dobrih rezultata koje je postigla na Svetskom prvenstvu za juniore u Šangaju 2011 i Evropskom prvenstvu u Debrecenu 2012. gde je plivala lični rekord 1:11,19 dobila je specijalnu pozivnicu da učestvuje na Letnjim olimpijskim igrama 2012. u Londonu u svojoj disciplini 100 metara prsno. Bila je najmlađa od šest članova delegacije Bosne i Hercegovine. Zbog nedovoljno sredstava na igre u London je putovala bez trenera.Plivala je u najslabijoj grupi i pobedila rezultatom 1:14,04, što joj nije bilo dovoljno za ulazak u polufinale.

Ivana Ninković je na Evropskim prvenstvu u plivanju na malim bazenima 2012. u francuskom gradu Šartu u disciplini 100 m prsno zauzela 25. mesto rezultatom 1:10,17, što je novi rekord Bosne i Hercegovine,(stari rekord je iznosio 1:10,33).

Sportista godine 
Proglašena je za najboljeg sportistu Republike Srpske  i za najboljeg sportistu BiH u 2012. godini. U 2013. zauzela je 4. mjesto na proglašenju najboljih sportista Republike Srpske a za istu godinu je proglašena i najboljim sportistom grada Banje Luke.

Povezano 
 Bosna i Hercegovina na Letnjim olimpijskim igrama 2012.

Reference

Spoljašnje veze 
 Profil na zvanično sajtu Igara

Bosanskohercegovački sportisti
Plivači
Biografije, Trebinje